Поштоване колеге,

Имамо обавезу да вас обавестимо да је почела са радом Комисија за попусте, испред Огранка АКВ у Новом Саду.

Комисију за попусте чине колеге адвокати Срђан Поповић, Филип Кочиш и Милан Алановић, као председник.

Задатак комисије је да прикупља понуде привредних субјеката који би имали вољу да члановима Огранка АКВ у Новом Саду одобре одређени попуст на своје услуге или продату робу.

С тим у вези, позивамо све колеге да активно учествују у прикупљању понуда од привредних субјеката и такве понуде доставе Комисији која ће остале чланове Огранка обавештавати о понуђеним погодностима. Минимални попуст износи 10%.

Имајући у виду општу привредну ситуацију, сваки понуђени попуст је добродошао, и то у свим гранама привредног пословања.

Понуде привредних субјеката можете послати на е-пошту Комисије popusti.akv.ns@gmail.com, или обавештавати непосредно чланове Комисије.

У Новом Саду, дана 19.09.2018. године

Са колегијалним поштовањем,

адвокати Срђан Поповић, Филип Кочиш и Милан Алановић